شقران صالح

شقران صالح رسول اللہ کی خدمت پر مامور حبشہ کے غلام صحابی تھے۔ تقریباً تمام غزوات نبوی صلی اللہ علیہ وسلم شامل تھے ۔
 نام ونسب 
صالح نام، شقران لقب اور والد کا نام بھی تھا، یہ عبدالرحمن بن عوف کے حبشی نژاد غلام تھے، لیکن اس غلامی میں بھی سیادت مقدر تھی ، رسول خدا ﷺ نے ان کو اپنی خدمت گزاری کے لیے پسند فرمایا اور عبد الرحمن کو قیمت دے کر خرید لیا، بعض روایتوں سے ظاہر ہوتا ہے کہ انھوں نے بلا معاوضہ نذر کیا تھا۔اصابہ :2/153
الطبقات الكبرى لابن سعد - صالح شقران. غلام رَسُولِ اللَّهِ 

 غزوات 
غزوات میں عموماً مالِ غنیمت اور قیدیوں کی حفاظت پر مامور ہوتے تھے اور غنیمت میں حصہ پانے کی بجائے جن کے قیدیوں کی نگرانی کرتے تھے، وہ بطور خود معاوضہ دیتے تھے، چنانچہ غزوۂ بدر میں ان کو اس قدر معاوضہ ملاکہ مالِ غنیمت میں حصہ پانے والوں سے بھی زیادہ نفع میں رہے۔طبقات ابن سعد قسم 1،جز3:34
الإصابة في تمييز الصحابة - شقران مولى رسول اللَّه 

 خدمت رسول 
آنحضرت ﷺ ان کے خدمات سے اس قدر خوش تھے کہ وفات کے وقت آپ نے مخصوص طور سے ان کے ساتھ حسنِ سلوک کی وصیت فرمائی، شقران رسول اللہ ﷺ کی تجہیز وتکفین میں اہل بیت کے ساتھ شریک تھے، غرض یہ آخری خدمت تھی جو اس غلام جانثار نے اپنے شفیق آقا کے لیے انجام دی۔اسد الغابہ:3/11
أسد الغابة في معرفة الصحابة - شقران 

 وفات 
اس میں اختلاف ہے کہ آنحضرت ﷺ کے بعد شقران نے مدینہ میں سکونت اختیار کی یا بصرہ میں اقامت گزین ہوئے، کیونکہ ان کا ایک مکان میں بصرہ میں بھی تھا۔اصابہ :2/173 اسی طرح جائے وفات اور زمانہ بھی متعین نہیں۔ ان کی نسل ہارون رشید کے عہد میں ختم ہوئی۔اصحاب بدر، ص 95، قاضی محمد سلیمان منصور پوری، مکتبہ اسلامیہ اردو بازار لاہور
تهذيب الكمال للمزي » شقران 

 حوالہ جات 

زمرہ:اصحاب صفہ
زمرہ:اصحاب بدر
زمرہ:اصحاب احد
زمرہ:اصحاب صلح حدیبیہ
زمرہ:اصحاب خندق
زمرہ:اصحاب خیبر
زمرہ:اصحاب تبوک
زمرہ:اصحاب حنین
زمرہ:راویان حدیث